Datum:18.10.2018

**ZADEVA: *Odgovor/i na vprašanje/a v zvezi z javnim naročilom št.* JHL-4/18**

Spoštovani,

s strani gospodarskega/ih subjekta/ov smo prejeli vprašanje/a v zvezi z objavljeno razpisno dokumentacijo za javno naročilo.

*V skladu s tč. 6.1 razpisne dokumentacije so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

##### VPRAŠANJA 1: 1. V razpisni dokumentaciji na str .15 pri poglavju Izračun točk za nivo hrupa vozila, merjenega v skladu z direktivo 2007/34 ES navajate: Ponudniki morajo predložiti potrdilo o skladnosti, iz katerega je razviden nivo hrupa, ki ga povzroča vozilo. Glede na to da vozilo še ni izdelano ali enako prodano v Sloveniji ne moremo predložiti potrdila o skladnosti. Ali zadostuje del enotne evropske tipske homologacije vozila iz katerega so razvidne omenjene vrednosti? Tehnične zahteve.. . 2. V točki 2.4 navajate: Na volanski konzoli mora biti ključavnica za vžig motorja. Ali je lahko omenjena ključavnica tudi na konzoli levo od voznika? 3. V točki 2.6 navajate: Senzorji za obrabo zavornih oblog in zavornih kolutov, z elektronskim prikazom obrabe na displeju. Zadostuje samo opozorilo pri izrabljeni zavorni oblogi ali zahtevate prikaz obrabljenosti v % ? 4. V točki 2.14 navajate: Celotno vozilo (tudi streha, ) mora biti pobarvano z belo barvo (RAL9010) Ali lahko ponudimo vozilo, pri katerem je sredina strehe zgoraj iz umetne mase bele barve, vendar pa ni primerna za dodatno barvanje? 5. V točki 2.49. navajate: V voznikovi kabini ali v bližini kabine, na lahko dostopnem mestu, mora biti montiran avtomatski eksterni defibrilator (AED). Ali lahko ponudimo avtobus brez defibrilatorja? Defibrilatore ni z ničemer (napajanje) vezan na avtobus. Kot proizvajalec avtobusov nimamo pogojev za vzdrževanje in servisiranje omenjene opreme.

##### ODGOVORI 1:

##### 1. Za dokazilo o nivoju hrupa, ki ga povzroča vozilo, zadostuje del enotne evropske homologacije vozila.

##### 2. Ključavnica za vžig motorja je lahko tudi na konzoli levo od voznika.

##### 3. Zadostuje samo opozorilo, da je zavorna obloga izrabljena.

##### 4. Lahko ponudite streho, ki je zgoraj iz umetne mase bele barve, brez dodatnega barvanja.

5. Naročnik spreminja zahtevo iz točke 2.49, da mora biti v vozilu defibrilator. Spremenjena točka 2.49 glasi: »V voznikovi kabini ali v bližini kabine je potrebno predvideti prostor za namestitev avtomatskega eksternega defibrilatorja. Zunanje dimenzije omarice za shranjevanje defibrilatorja so: 330 mm (širina) × 400 mm (višina) × 200 mm (debelina).«

##### VPRAŠANJA 2:

1. V tehnični specifikaciji avtobusov je pod točko 1. 11. navedeno, da morajo ponudniki v ponudbi predložiti dokumentacijo, ki je navedena v tč. od 1.1. do 1.10.. V tč. 1. 12. je navedeno, da v kolikor ponudnik ne predloži zgoraj zahtevanih navodil in shem, bo naročnik ponudbo zavrnil kot nepopolno. Zahtevana dokumentacija, ki jo je potrebno predložiti je obsežna, natančnih shem in načrtov pa pred izdelavo vozil ni možno pridobiti. V navodilih za pripravo ponudbe je sicer navedeno v kakšni ločljivosti naj bo vsa dokumentacija skenirana a smatramo, da bo kljub temu datoteka za e-JN način oddaje preobsežna. Prosimo, da zahtevo ustrezno prilagodite.

2. V tehnični specifikaciji avtobusov je v točki 2.51.2. med drugim navedena zahteva, da morata v avtobusu biti vgrajeni najmanj dve električno krmiljeni strešni loputi.

Vprašanje: Ker so na strehi poleg klime tudi rezervoarji za zemeljski plin, je prostora za dve električno krmiljeni strešni loputi premalo. Ali dopuščate možnost, da ponudimo vozilo z eno električno krmiljeno strešno loputo?

**ODGOVORI 2:**

1. Naročnik umika zahtevi 1.11 in 1.12 tako, da ponudnikom ni potrebno predložiti zahtevane dokumentacije. Naročnik vztraja pri zahtevi, da ponudniki ob ponudbi predložijo navodila za uporabo avtobusa v nemškem ali angleškem jeziku. Navodila morajo biti v elektronski obliki.

2. Ponudnik lahko ponudi vozilo z eno električno krmiljeno loputo.

##### 

##### VPRAŠANJA 3:

##### prosimo vas za odgovora na sledeči vprašanji, ki se nanašata na tehnični opis avtobusov:

##### 1. Ali lahko ponudimo avtobus z rezervoarjem za stisnjeni zemeljski plin v kompoziti izvedbi, tip 4, z vodnim volumnom 1260 litrov?

##### 2. Ali lahko ponudimo avtobus s premerom obračalnega kroga med stenami 22.180 mm?

**ODGOVORI 3:**

##### 1. Naročnik ne spreminja zahteve za skupni volumen rezervoarjev za stisnjen zemeljski plin, ki mora biti najmanj 1.350 litrov, zato ni sprejemljiv avtobus, ki ima skupni volumen plinskih rezervoarjev 1260 litrov.

##### 2. Ponudnik lahko ponudi avtobus s premerom obračalnega kroga med stenami 22.180 mm.

##### Sprememba razpisne dokumentacije:

##### Naročnik spreminja prilogo tehnična specifikacija na strani 35, saj dopolnjuje točkovanje za tehnično izvedbo posamezne komponente mestnega enojnega, nizkopodnega avtobusa, dolžine 12 m, razreda I kot sledi:

|  |  |  |  |  |
| --- | --- | --- | --- | --- |
| **TOČKE ZA TEHNIČNO IZVEDBO POSAMEZNE KOMPONENTE MESTNEGA ENOJNEGA, NIZKOPODNEGA AVTOBUSA, DOLŽINE 12 m, RAZRED I** | | | | |
| **Poz.** | **Izvedba komponente vozila** | **Odgovori ponudnik: DA/NE** | **Točke (TTI)** | **Doseženo število točk** |
| 26. | Dve električno krmiljeni loputi |  | 5 |  |

Skladno s to spremembo se spreminja tudi razpisna dokumentacija na strani 15.

***Odgovori in sprememba razpisne dokumentacije so objavljeni tudi na Portalu javnih naročil. Ponudniki so dolžni pri pripravi ponudbe upoštevati odgovore in spremembe naročnika.***

Lepo pozdravljeni!

JAVNI HOLDING Ljubljana, d.o.o.

Sektor za javna naročila